 Na temelju članka 11. Statuta Udruge stalnih sudskih tumača (u daljnjem tekstu: Statut Udruge), Skupština Udruge stalnih sudskih tumača, USST, na sjednici Skupštine, održanoj u Zagrebu, 22. veljače 2025. godine, donijela je:

**ODLUKU**

**O VISINI I IZNOSU UPISNINE I ČLANARINE**

**za 2025. godinu**

**Članak 1.**

Odlukom o visini i iznosu upisnine i članarine članova Udruge stalnih sudskih tumača ( u daljnjem tekstu Odluka) uređuju se visina, iznos i način plaćanja upisnine i članarine redovnih i pristupnih članova Udruge stalnih sudskih tumača, USST, (u daljnjem tekstu: Udruga).

**I. VISINA I IZNOS UPISNINE**

**Članak 2.**

(1) Upisnina u članstvo Udruge određuje se u novčanom iznosu, a uplaćuju je svi članovi Udruge prilikom upisa u članstvo Udruge.

(2) Upisnina u članstvo Udruge iznosi 35,00 EUR.

(3) Članovi Udruge upisninu uplaćuju na žiro-račun Udruge u roku od petnaest dana od dana primitka obavijesti o odluci Upravnog odbora o prijemu u članstvo Udruge.

1. **VISINA I IZNOS ČLANARINE**

**za 2025. godinu**

**Članak 3.**

(1) Članarina članova Udruge određuje se u novčanom iznosu za vremensko razdoblje od jedne kalendarske godine.

(2) Visina i iznos članarine za 2025. godinu iznosi 35,00 EUR.

(3) Član Udruge dužan je plaćati članarinu svake godine do 1. ožujka.

(4) Članovi koji se učlanjuju u zadnjem kvartalu ne trebaju platiti članarinu za godinu koja je u tijeku nego plaćaju članarinu za narednu godinu.

(5) Prva godina članstva za kandidate koji u USST-u prođu obuku za stalnog sudskog tumača je besplatna.

**III. NAČIN PLAĆANJA ČLANARINE**

**Članak 4.**

(1) Članovi Udruge članarinu plaćaju uplatom na žiro-račun Udruge.

**IV. DUŽNOSTI TAJNIKA UDRUGE**

**Članak 5.**

1. Tajnik Udruge vodi evidenciju o redovitom plaćanju članarine.

(2) Tajnik Udruge dužan je podnijeti izvješće o redovitosti plaćanja članarine članova Udruge, te upućenim upozorenjima i opomenama članovima Udruge Skupštini Udruge za razdoblje od jedne kalendarske godine.

(3) Tajnik Udruge dužan je upozoriti člana Udruge ukoliko je član Udruge zanemario dužnost plaćanja članarine više od dva mjeseca.

(4) Tajnik Udruge dužan je opomenuti člana Udruge ukoliko je član Udruge zanemario dužnost plaćanja članarine više od četiri mjeseca.

(5) Tajnik Udruge dužan je podnijeti prijavu protiv člana Udruge Skupštini Udruge po isteku roka iz članka 5. stavka 3. točke 1. i članka 5. stavka 4. točke 1. ove Odluke.

**V. STEGOVNA ODGOVORNOST ČLANOVA UDRUGE**

**Članak 6.**

(1) Lakšom povredom stegovne odgovornosti smatrat će se kada:

1. član Udruge ne uplati članarinu u roku od dva mjeseca od upućenog mu upozorenja iz članka 5. stavka 3. ove Odluke;
2. tajnik Udruge ne izvrši dužnost iz članka 5. stavka 1. i 2. ove Odluke.

(2) Težom povredom stegovne odgovornosti smatrat će se kada:

1. član Udruge ne uplati članarinu u roku od tri mjeseca od upućene mu opomene iz članka 5. stavka 3. ove Odluke;
2. tajnik Udruge ne izvrši dužnost iz članka 5. stavka 4 ove Odluke;
3. tajnik Udruge ne izvrši dužnost iz članka 5. stavka 4. po isteku roka između dvije sjednice Skupštine.

**VI. ZAVRŠNE ODREDBE**

**Članak 7.**

(1) Skupština Udruge dužna je pisanim putem upoznati sve članove Udruge sa sadržajem ove Odluke.

(2) Ova Odluka stupa na snagu danom njezina donošenja.

U Zagrebu, 22. veljače 2025. god.

Zdenka Pavlović Gečević, prof.

Predsjednica USST-a